text: मुंबई। अभिनेत्री साक्षी तंवर खानपान पर आधारित शो ‘त्योहार की थाली’ के नए सीजन की मेजबानी करेंगी। उन्होंने कहा कि वह लंबे समय बाद पारंपरिक व्यंजनों पर आधरित शो में वापसी के लिए उत्साहित हैं। साक्षी ने कहा, ‘मैंने इस शो के माध्यम से विभिन्न भारतीय परंपराओं और त्योहारों के बारे में बहुत कुछ सीखा और जाना है। ‘त्योहार की थाली’ के साथ मेरा अनुभव बहुत खास रहा क्योंकि इससे मुझे उन व्यंजनों के बारे में जानने का मौका दिया जिन्हें खाते हुए मैं बड़ी हुई और साथ ही अन्य भारतीय संस्कृतियों में मनाए जाने वाले त्योहारों के विशेष व्यंजनों के बारे में भी जानने समझने का मौका मिला।’